Herbalgin a léky proti bolesti
Dobrý den. Může se Herbalgin kombinovat ještě  s jinými léky na bolest.? Např paralen, novalgin, aulin?
Dobrý deň,
Ďakujeme za vašu otázku. Výživový doplnok Herbalgin chronic obsahuje upravenú bylinnú zmes šišáku a akácie. Je vhodný pre ľudí s dlhodobým zápalom v tele, reumou, artrózou kĺbov alebo karpálom, dlhodobými boleťami v krížoch a chrbta, dlhodobými bolesťami alebo zápalom nervov, dlhodobým črevným zápalom, dlhodobým zápalom priedušiek, hemoroidmi, kŕčovými žilami alebo bolestivými kŕčovými žilami, migrénou.
Medzi výživovým doplnkom Herbalgin a uvedenými liekmi na tĺmenie bolesti (Paralen, Aulin, Novalgin) neboli doteraz pozorované žiadne vzájomné interakcie. Je však dôležité vediet, že pri väčšine výživových doplnkoch sa nevykonávajú klinické štúdie (alebo sú vykonávané na malej vzorke osôb) a ani nie je povinné zaznamenávať nežiadúce účinky, a preto prípadné interakcie nemuseli byt pozorované.
V prípade, že sa pri užívaní uvedenej kombinácie prípravkov objavia nezvyčajné ťažkosti, je potrebné pokračovanie v liečbe konzultovať s lekárom.
Prajem pekný zvyšok dňa.
S pozdravom
Mgr. Tamara Jakúbeková